cyanic-selkie/wikianc huggingface dataset:
Македонска берза
Историја
Македонската берза за хартии од вредност е основана на 13 септември 1995 година, кога во домот на пратениците во Скопје се одржа основачкото собрание. Берзата била основана како акционерско друштво што работи на непрофитна основа, со основачки капитал од 1 милион германски марки. Македонската берза АД Скопје ја основале 19 правни лица, од кои: 13 банки, 3 осигурителни друштва и 3 штедилници. Овие 19 основачи станале нејзини први членки со право на тргување на берзата. Целиот проект на основање на Македонската берза бил реализиран со техничка помош на British Know-How Fund. Во рамките на овој проект била реализирана и обуката на првата генерација брокери.
И покрај тоа што била основана во септември 1995 година, роденденот на Македонската берза се поврзува со 28 март 1996 година, кога официјално започнало тргувањето. Во нејзината почетна развојна фаза, на берзата се тргувало двапати во неделата, во вторник и четврток. Склучувањето на трансакциите се извршувало на „берзанскиот паркет“ во салата за тргување преку методот на континуирано наддавање и моделот на „пазар придвижуван од налози“. На 16 октомври 1996 година, Македонската берза била примена за полноправна членка на Федерацијата на евроазиски берзи (FEAS).
1997 година била прва година на активно функционирање на Македонска берза. Во февруари 1997 година бил донесен новиот Закон за издавање и тргување со хартии од вредност, со кој била наметната обврската сите трансакции со хартии од вредност во Македонија да се реализираат на берзата. Исто така, берзата ја лансирала и својата интернет-страница, со цел да обезбеди основни информации за берзата, како и дневните листи од тргувањето.
Во 1998 година започнало тргувањето преку блок трансакции, со кое се обезбедило јавно и транспарентно окрупнување на сопственоста во компаниите. Истата година, по повод двегодишнината од почетокот на тргувањето на берзата, била промовирана книгата „Берзански прирачник“. На 9 ноември 1998 година, Македонската берза ја посетил Неговото Височество, Принцот од Велс.
Во текот на 1999 година, најголемиот дел од остварениот промет се реализирал на неофицијалниот пазар, на кој доминирале блок трансакциите поврзани со приватизацијата на претпријатијата. На берзата биле котирани акции само на две банки. Сите нови емисии на акции во 1999 година биле реализирани во форма на приватен пласман, наменети за познати купувачи. Во декември 1999 година бил изменет Законот за хартиите од вредност со што била извршена дематеријализација на хартиите од вредност и било воведено централизираното водење на евиденцијата за сопственоста на акциите во Македонија. Истиот месец, согласно договорот помеѓу Македонија и Светската Банка, под раководство на експертски тим од Кралството Норвешка, започнала реализацијата на проектот за изработка на физибилити студија за развој и имплементација на Централниот депозитар за хартиии од вредност.
Во јануари 2000 година, Одборот на директори на Македонска берза формално ја усвоил иницијативата за воведување на систем за електронско тргување. Во септември 2000 година, во Скопје, Македонската берза била домаќин на Годишното собрание на FEAS, а во декември истата година бил потпишан договор со Љубљанска берза и Министерството за економска соработка и развој на Словенија за користење техничка помош за имплементација на електронскиот систем на тргување.
Почнувајќи од месец мај 2001 година се зголемил бројот на тргување во текот на неделата од два на три дена на тргување. Во април престанало тргувањето на берзанскиот паркет и започнало електронското тргување со хартии од вредност со помош на Берзанскиот електронски систем на тргување (БЕСТ). Истиот месец бил потпишан и Меморандумот за соработка со Љубљанската берза. Летото 2001 година биле усвоени измените во Законот за хартии од вредност, со кои берзата се трансформирала во профитно акционерско друштво. Неколку месеци по воведувањето на БЕСТ, бил промовиран и првиот официјален берзански индекс- Македонски берзански индекс (МБИ), чиј состав влегле петте најликвидни акции. Во декември 2001 година започнал процесот на целосна дематеријализација на акциите на повеќе од 670 друштва во државата и работата на Централниот депозитар за хартии од вредност. Со тоа, водењето на акционерските книги било пренесено на Депозитарот, со што била оневозможена манипулацијата со правата на акционерите.
Во јануари 2002 година, берзата го зголемила бројот на денови на тргување на четири дена во неделата, од понеделник до четврток. Во февруари бил усвоен Законот за преземање на акционерските друштва, како последна нормативна алка во регулативата од областа на пазарот на хартии од вредност во Македонија. Во март бил потпишан Меморандумот за соработка со Атинската берза. За котираните хартии на Официјалниот пазар на берзата биле воведени ценовни ограничувања од +/-10% од нивната последна официјална просечна цена. Во 2002 година била котирана и првата емисија на обврзници за денационализација издадени од Република Македонија.
Во февруари 2004 година била котирана третата емисија на обврзниците за денационализација издадени од Република Македонија. Во мај стапил во сила новиот Правилник за котација на хартии од вредност. Истата година, берзата ја издала електронската публикација „Факти за котираните компании“ во која се анализираат финансиските извештаи доставени до Берзата од страна на котираните компании.
Во 2005 година Македонската берза била примена за дописна членка на Федерацијата на европските берзи (FESE), а била воведена и софтверската апликација СЕИ-НЕТ како официјален и единствен начин на доставување на податоци од котираните друштва до берзата. Кон крајот на годината бил донесен и новиот Закон за хартии од вредност, со кој се извршило натамошно прилагодување на регулативата од областа на хартии од вредност со директивите на ЕУ и принципите на IOSCO.
Во текот на 2006 година прометот на берзата пораснал значително како резултат на повеќе фактори: нагласениот прилив на странски портфолио инвестиции, појавата на двата приватни пензиски фондови, приватизацијата на ЕСМ и продавањето на државниот капитал во повеќе акционерски друштва, меѓу кои и Македонски Телеком АД Скопје. Во јуни 2006 година бил усвоен Кодексот на корпоративно управување наменет за котираните акционерски друштва. Во септември 2006 година бил потпишан Меморандум за соработка помеѓу Македонската берза и Виенската берза.
2007 година била најуспешната година во историјата на Македонската берза: бил остварен промет од 41,7 милијарди денари, а македонскиот берзанси индекс МБИ-10 ја достигнал својата највисока вредност, пробивајќи ја границата од 10 000 индексни бодови. Во текот на годината започна примената на новите правила за работење, а берзата се преселила на нова локација. Во последниот квартал од годината биле промовирани берзанскиот веб магазин МБМонитор и Прирачникот за корпоративно управување во македонските акционерски друштва. Исто така, бил потпишан Меморандумот за партнерство помеѓу берзите од Белград, Скопје, Загреб и Љубљана.
Во 2015 година, со финансиска помош од Европската банка за обнова и развој во износ од 540.000 евра, Македонската берза го реализирала проектот за поврзување на македонските брокери со брокерите на берзите во Загреб и Софија. За таа цел била формирана заедничката компанија „СЕЕ линк“ ДОО - Скопје (Southeast Europe Link).
Организација и дејност
Македонската берза е акционерско профитно друштво а како нејзини акционерите се јавуваат 6 банки, 9 брокерски куќи, едно осигурително друштво и две физички лица. Со Македонската берза раководи главниот извршен директор, кому непосредно му помагаат Советникот на управата (кој раководи со Дирекцијата за општи и административни работи) и правните советници од Дирекцијата за правни работи и членство. Едно ниво подолу во организациската хиерархија се наоѓа извршниот директор, во чија надлежност е Дирекцијата за информатичка и техничка поддршка, а исто така, нему му одговараат и директорот на Секторот за деловни операции.
Во ноември 2016 година, „Шпаркасе банка“ преку нејзиното Одделение за работи со хартии од вредност, станала 11. овластен учесник на Македонската берза.
Мисија и визија на Берзата
Мисија на Македонската берза АД Скопје е да обезбеди ефикасно, транспарентно и сигурно функционирање на организираниот секундарен пазар на хартии од вредност во Македонија, преку перманентно настојување на сите инвеститори да им обезбеди влез, односно излез од сите финансиски инструменти со кои се тргува на различните берзански пазари по фер пазарна цена, сè со цел да помогне во градењето доверба во македонскиот пазар на хартии од вредност.
Од аспект на пазарот на хартии од вредност, овие активности подразбираат промени и усогласувања на нормативните акти и практиката во сферата на деловното однесување со принципите и легислативата на ЕУ. Истовремено, ќе биде потребно прилагодување на работењето на пазарните учесници кон ова ново опкружување и постапна подготовка за соочување на македонскиот пазар на хартии од вредност со конкуренција на повеќе нивоа. Затоа, во наредните години приоритет ќе биде развојот на Македонската берза во добро организиран и модерен секундарен пазар на хартии од вредност кон кој и натаму ќе гравитираат мнозинството домашни инвеститори, како и странските инвеститори кои одлучиле да вложуваат на „пазарите во појавување“. Тоа значи дека Берзата мора да создаде механизми, процедури и проекти со чија реализација ќе биде во состојба да го поднесе притисокот на конкуренцијата што ќе се создаде поради процесите на интеграција на земјата во ЕУ. Тоа подразбира дизајнирање на стратегијата за подобрување на нивото на понудата на пазарот преку задржување на котираните компании кои својот деловен интерес ќе го идентификуваат во котација на Берзата и развивање на нови финансиски инструменти, што ќе можат да ја апсорбираат веќе нараснатата побарувачка.
Постапка за прием на редовен пазар
Пазарот на јавно поседувани акционерски друштва е пазарниот сегмент на Берзата на кој се внесени некотираните хартии од вредност издадени од акционерски друштва со посебни обврски за известување, согласно Законот за хартии од вредност. Берзата врши регистрација на хартиите од вредност од Регистарот на акционерски друштва со посебни обврски за известување на Комисијата за хартии од вредност и им доделува соодветна шифра за тргување. По извршената регистрација, Берзата ја известува јавноста за акционерските друштва со кои ќе се тргува на Пазарот на јавно поседувани друштва.
Слободен пазар е пазарниот сегмент на кој се тргува со сите други хартии од вредност, освен оние што се тргуваат на Официјалниот пазар и на Пазарот на јавно поседувани акционерски друштва. Барањето за прием за тргување на Слободниот пазар, во писмена форма го поднесува членката на Берзата, по налог на инвеститорот, кој треба да ги содржи најмалку следниве податоци:
Берзата, во исклучителни случаи, по свое дискреционо право може да одбие прием и регистрација на одредена хартија од вредност, доколку оцени дека со прифаќањето би се нарушил интегритетот на пазарот или би се довеле во заблуда потенцијалните инвеститори.
Тргување
На берзата се тргува со инструменти кои согласно Законот за хартии од вредност се дефинирани како хартии од вредност, кои се котирани односно регистрирани на некој од пазарите на Берзата во согласност со законските одредби и актите на Берзата и за чие тргување Берзата обезбедува соодветна системска и организациона поддршка. Берзата може во договор со пооделни субјекти, да организира и тргување со друг берзански материјал, со претходна согласност од Комисијата за хартии од вредност. На Берзата не се тргува со хартии од вредност во случаи кога: не доаѓа до законска промена на сопственоста на хартиите од вредност; и кога преносот на сопственоста на хартиите од вредност е резултат на нова емисија на хартии од вредност која е во тек.
Тргувањето со хартии од вредност на Берзата е комплетно автоматизирано, односно истото се одвива преку Берзанскиот Електронски Систем за Тргување наречен БЕСТ. Тргувањето се одвива „далечински” т.е. сите брокери се електронски поврзани од своите деловни простории со централниот компјутерски опслужувач сместен на Берзата. БЕСТ системот е отворен за членките на берзата за работа со налозите за тргување секој ден на тргување (понеделник, вторник, среда, четврток и петок) во времетраењето на фазите на тргување. БЕСТ системот се заснова на системот на налози, согласно моделот на континуирано наддавање и употреба на методот на компјутерско усогласување на цените на хартиите од вредност. Цените по кои се тргува на Берзата се објавуваат за 1 (еден) лот и можат да се изразуваат:
При тргувањето со обврзници, освен цената, купувачот на обврзниците е должен на продавачот на обврзниците да му ја плати акумулираната, но сè уште ненаплатената камата. Пресметката на акумулираната камата ја врши овластен депозитар. Официјална дневна просечна цена на определена хартија од вредност се пресметува како пондерирана аритметичка средина на сите цени од сите трансакции со таа хартија од вредност во еден ден на тргување. Како пондер се зема количината на хартии од вредност кај секоја трансакција. Официјалната дневна просечна цена се формира на крајот на денот на тргување. Официјалната дневна просечна цена за определена хартија од вредност се објавува во официјалната дневна список на Берзата.
За сите хартии од вредност (и котирани и некотирани) на сите пазарни сегменти на Македонската берза воведен e ист режим на тргување, со што, независно од пазарниот сегмент, ликвидните хартии се тргуваат во режим на “континуирано тргување” со ценовни ограничувања од +/-10 од базната цена за таа хартија од вредност на денот на тргување, додека неликвидните хартии од вредност се тргуваат во режим на “фиксинг” без ценовни ограничувања. Налозите за тргување со хартии од вредност кои гласат на цени поголеми или помали од дозволените ценовни ограничувања во текот на денот, БЕСТ автоматски ги става во неактивна состојба.
Берзата може времено да го прекине тргувањето со определена хартија од вредност во следниве случаи:
Утврдување и порамнување
Утврдувањето претставува процес на пресметување на меѓусебните обврски на овластените учесници на пазарот на хартии од вредност коишто произлегуваат од склучените трансакции со хартии од вредност на Берзата. Утврдувањето и порамнувањето ги врши овластен депозитар. Обврските што се однесуваат на преносот на хартиите од вредност од склучените берзански трансакции со хартии од вредност се извршуваат по пат на истовремено плаќање на реализираната цена за тие хартии од вредност на Берзата (принцип “испорака наспроти плаќање”). Порамнувањето на трансакциите со хартии од вредност на сите пазари на Берзата се врши на третиот работен ден од денот на склучувањето на трансакцијата. Доколку и од двете членки учеснички во трансакцијата постои согласност, порамнувањето на трансакциите со хартии од вредност на сите пазари на Берзата може да се врши и во пократок период од третиот работен ден од денот на склучувањето на трансакцијата, во специјален ден на порамнување, на начин пропишан од страна на Берзата. Податоците за склучените берзански трансакции Берзата ги доставува до овластениот депозитар во електронска форма на денот кога истите се склучени. Порамнувањето на блок трансакциите склучени на сите пазари на Берзата се врши согласно договорот помеѓу купувачот/купувачите и продавачот/продавачите на хартиите од вредност, согласно принципот "испорака наспроти плаќање", но не подолго од три работни дена од денот на објавување на блок трансакцијата од страна на Берзата. Порамнувањето не може да се изврши со одложено плаќање.
Kонтрола на работењето на Македонската берза
Согласно Законот за хартии од вредност, Берзата е должна до Комисијата за хартии од вредност да доставува дневни, неделни и месечни извештаи за своето работење, преку кои Комисијата ја следи состојбата на пазарот. Исто така Берзата е должна да ја информира јавноста и навреме да ја известува за движењето на Берзата. Комисијата за хартии од вредност врши контрола на работењето на Берзата во доменот на законитоста во работењето и правилноста на материјално финансиско работење.
Берзански показатели
Обемот и промените во работењето на берзата се мери и се искажува преку повеќе статистички показатели, како што се: берзанскиот промет, пазарната капитализација, бројот на котирани друштва, бројот на деновите на тргување, бројот на трансакции и преку берзанките индекси.
Табела бр. 1 - Основни показатели за работењето на Македонската берза
Во текот на 2013 година, најтргувани акции, мерено според вкупниот остварен бромет, биле акциите на "Комерцијална банка" (со промет од 267 023 366 денари), "Алкалоид" (со промет од 213 725 203 денари) и "Фершпед" (со промет од 126 436 007 денари). Мерено според бројот на извршените трансакции, најтргувани биле акциите на "Алкалоид" (со 1 686 трансакции), "Комерцијална банка" (со 1 582 трансакции) и "Макпетрол" (со 1 158 трансакции). Мерено според бројот на истргувани акции, најмногу се тргувало со акциите на "Македонски телеком" (179 768 акции), "Комерцијална банка" (124 267 акции) и "Гранит" (116 264 акции).
На крајот од 2015 година, вкупната пазарна капитализација на берзата изнесувала 102.850.635.856 денари за сегментот берзанска котација-акции и 4.881.457.420 денари за берзанската котација-обврзници. Истовремено, вредноста на МБИ10 изнесувала 1.833,26, додека вредноста на индексот била 128,38.
Горенци (Костурско)
Горенци  (Κορησός, Корисос, до 1919 Γκορέντση, Горенци ) — село во Општина Костур во Костурскиот округ, Егејска Македонија, денес во областа Западна Македонија, Грција.
Географија и местоположба
Селото се наоѓа на 6 километри источно од Костурското Езеро во историско-географската област Пополе во северозападните делови на планината Сињак. Селото се наоѓа на надморска височина од 930 метри.
Историја
Во XV век во Горенци биле еидентирани 98 глави на домаќинства. . Во османлиските даночни регистри од средината на XV век Горенци е споменато со 38 семејства на Филип, свештеникот Јован, Влајко, Мануел, Ѓурко, Ѓурко, Којо, Алекса, Дражо, Станиша, Јорко, Стојан, Јано, Стојан, Драгивој, Михо, Јован, Којо, Јано, Којо, Никофор, Герг, Добри, Мано, Стефан, Стајко, Стајко, Тодор, Јано, Димос, Јано, Коста, свештеникот Стамат, Марко, Никола, Андријас, Никола и Ѓуро. Вкупниот приход за државата од селото изнесувал 3.535 акчиња.
Црквата посветена на „Св. Ѓорги“ на гробиштата е прогласена за заштитен споменик на културата. Според Тодор Симовски локална легенда вели дека селото било основано од жителите на селата Саракина, Цакони и Л’нтово кои биле опожарени во немирни години при управувањето на Али-паша Јанински. Во „Етнографија на Адријанопол, Монастир и Салоника“ се вели дека во 1873 г. Горенци било евидентирано двапати, и тоа еднаш како Горинца со 1.500 Македонци и вторпат како Боренци со 300 домаќинства од 500 муслимани и 450 Македонци (второто очигледно не е однесува на ова село или е грешка). Во 1888 година во селото било основано егзархиско училиште, додека прв учител бил Григор Данданов. .
Според статистиката на Васил К’нчов („Македонија. Етнографија и статистика“) во 1900 година Горенци имало 1800 жители Македонци и 550 Турци. Грчката пропаганда во селото работела мошне долго и успеала од него да направи испостава на гркоманијата на ова подрачје. Подоцна е јавила и бугарската пропаганда. Меѓу 1896-1900 година дел од жителите на селото поминале под влијание на Бугарската егзархија. Според грчкиот весник Ембро уште во јануари 1903 година турскиот аскер го изгорел селото заедно со Тиквени и Жупанишча.
Селото било под влијание на Бугарската егзархија на почетокот од XX век. Според податоците на секретарот на егзархијата Димитар Мишев („La Macédoine et sa Population Chrétienne“) во 1905 година во селото живееле 768 Македонци под врховенството на Бугарската егзархија, 1.672 македонски патријаршисти, 180 Власи и 60 Роми. В селото функционирале българско основно училиште и прогимназиско и две основни грчки. Според свештеникот Златко Каратанасов од Бобишта, учител во егзархиското училиште во Горенци во 1900 - 1901 година, селото имало 150/160 турски куќи и 350 македонски, од кои само 44 егзархиски. Во егзархиското училиште е во Горенци предавал Константин Шапкарев.
Според грчката статистика од 1905 година селото било мешано со 2.080 Грци, 70 Македонци и 850 Турци Селото си останало мешано до крајот на 1912 година. Во 1908 година македонските егзархиски семејства броеле 70, додека во 1909 имало 200 македонски егзархиски и 150 патријаршиски македонски семејства. Гркоманите ги задржиле училиштето и црквата во селото. Според Георги Константинов Бистрицки селото пред Балканската војна имало 350 македонски семејства и 150 турски.
Во текот на Втората балканска војна, селото било окупирано од страна на грчките војски. По крајот на Балканските војни, селото било вклучено во составот на Грција. На пописот од 1913 година биле евидентирани 1731 жител, додека на пописот од 1920 година, во селото биле евидентирани 1921 жител. Во 1919 година, селото било преименувано во Корисос.
Во текот на Првата светска војна, според официјалните бугарски документи, 11 жители се засолниле во Бугарија, додека 28 заминале во Бугарија по 1919 година. Според Лозанскиот договор, во селото било населено грчко население од Мала Азија, Источна Тракија и Понд, додека муслиманското население било принудено да си замине од селото. Бројот на турски семејства кои се отселиле бил 75, додека бројот на грчки бил 87 семејства, и тоа 67 од Мала Азија, 15 од Понд и 5 од Источна Тракија. Во 1932 година во селото имало 330 македонски семејства.
Население
Во 1928 година селото броело 1468 жители. , додека во 1940 година селото броело 1627 жители.
Селото во пописот од 1951 година броело 1835 жители, на пописот од 1961 година, во селото живееле 1136 жители, во 1971 година имало 1150 жители, во 1981 година имало 1175 жители, додека во 1991 година имало 1160 жители и во 2001 имало 1309. Денеска, населението на селото е 998 жители според пописот од 2011 година.
Маркиф Морис
Животопис
Морис е роден во Филаделфија, Пенсилванија. Тој има четири браќа Донте, Блејк, Дејвид и близнакот Маркус, кој исто така е кошаркар и моментално игра за Лос Анџелес Клиперс.
Колеџ
Морис се запишал на Универзитетот во Канзас, каде што завршил американски студии. За време на студиите тој играл колеџ кошарка за Канзас Џејхокс, станувајќи член на почетната постава дури во неговата трета сезона која му била и најдобрата на колеџот со просек од 13.6 бода и 8.3 скока по натпревар.
Тој и неговиот брат Маркус потпишале договор со спортски агент од Лос Анџелес и најавиле дека ќе конкурираат на НБА драфтот во 2011 година.
Финикс Санс
Морис бил избран од Финикс Санс како 13-ти пик на НБА драфтот 2011, додека неговиот брат Маркус бил избран од Хјустон Рокетс како 14-ти пик само 5 минути подоцна. Своето НБА деби го имал на 26 декември 2011, на возраст од 22 години, во натпреварот на домашен терен против Њу Орлеанс Хорнетс кој сонцата го загубиле со 84-85; Морис играл безмалку 25 минути, забележувајќи 7 бода, 9 скока, 2 асистенции, 2 украдени топки и 1 загубена топка. На 18 јануари 2012, го имал својот прв старт во НБА во натпреварот против Њујорк Никс, но поради стомачен вирус одиграл само 5 минути во кои постигнал 3 бода. Во февруари 2012, тој учествувал на НБА натпреварот на ѕвездите во подем, што го направило првиот играч на Санс кој учествувал во овој натпревар од Амаре Стадемаер. Морис забележал 12 бода и 6 скокови за тимот на Шек. На 25 март, Морис ги постигнал највисоките за својата руки сезона 22 бода во победата со 108-83 над Кливленд Кавалирс.
Својата најдобра сезона во дресот на Финикс Морис ја имал за време на сезоната 2014-2015. Пред почетокот на оваа сезона тој потпишал продолжување на својот договор со клубот. На 17 ноември 2014 година, тој го имал својот прв натпревар во НБА со 30+ бодови, забележувајќи 30 бода во победата над Бостон Селтикс од 118-114. Интересен момент се случил на 2 јануари 2015, кога тој и Маркус, заедно со соиграчите Горан и Зоран Драгиќ, сите четворица накратко играле заедно за „сонцата“ во текот на четвртата четвртина од победата со 112–96 над Филаделфија Севентисиксерс. Тоа било прв пат во историјата на НБА лигата два различни парови на браќа да играат заедно за ист тим истовремено. На 13 јануари 2015 година, тој постигнал 35 бода во кариерата, со шут од игра 15 од 21, во победата над Кливленд Кавалирс од 107-100. Тој ги започнал и одиграл сите 82 натпревари на Финикс во регуларниот дел од сезоната, забележувајќи просек од 15.3 бода, 6.2 скока и 2.3 асистенции по натпревар.
Неговата последна сезона во Финикс била облелжена со скандали, поради што била многу послаба од претходната. Тој најпрво бил казнет со 10.000 американски долари за штетно однесување на лигата со јавно барање за трејд еден месец порано. Подоцна тој го загубил местото во почетната петорка на Санс, поради што влегол во кавга со тренерот Џеф Хорначек, па бил казнет со два натпревари суспензија од клубот. Конечно, за време на неговиот последен натпревар со Санс на 10 февруари против Голден Стејт Вориорс, Морис и неговиот соиграч Арчи Гудвин влегле во физичка расправија на клупата и биле снимени како се расправаат за време на тајмаут. Расправијата ескалирала во туркање меѓу двајцата играчи, поради што соиграчите морале брзо да интервенираат и да ги разделат Морис и Гудвин.
Вашингтон Визардс
На 18 февруари 2016 година, Морис бил трејдуван во Вашингтон Визардс во замена за ДеХуан Блер, Крис Хамфрис и заштитен топ 9 пик на НБА драфтот 2016. Следниот ден, тој дебитирал за Визардси во победата со 98–86 над тимот на неговиот брат, Детроит Пистонс, запишувајќи шест бода и два скока за 22 минути. На 29 февруари 2016 година, тој го забележа својот прв дабл-дабл како играч на Визардс со 16 бода и 13 скока во победата над Филаделфија Севентисиксерс од 116-108.
Следната сезона, Морис одиграл 76 натпревари со просек од 14 бода и 6.5 скокови по натпревар помагајќи им на Визардс со скор од 49-33 да се пласираат во плејофот како четврти носители на истокот. Тие исто така ја освоиле својата прва титула во Југоисотчната дивизија од сезоната 1978-1979. Во своето НБА плејоф деби, Морис забележал 21 бод во поразот со 114-107 од Атланта Хокс.
Лос Анџелес Лејкерс
Морис беше потпишан од Лос Анџелес Лејкерс на 23 февруари 2020 година. Лејкерси се пласирале во плејофот, каде во полуфиналето на конференцијата играле против Хјустон Рокетс. Во победата во натпреварот број 2, влегувајќи од клупата, ветеранот придонел со 16 бода за 23 минути со шут од поле 6 од 8 и 4 од 5 од зад линијата 6,25. Во втората половина од натпреварот број 3, главниот тренер на Лејкерс Френк Фогел им се спротивставил на ниската постава на Рокетс стартувајќи со Морис на местото на Џавал МекГи и со поместување на Ентони Дејвис на позицијата центар.
Рупа (Мојно)
Рупа — археолошко наоѓалиште во битолското село Мојно. Претставува населба од доцноантичко време. Се наоѓа на околу 700 м североисточно од селото, каде при обработувањето на нивите се откриени темели од објекти, а по површината фрагменти од керамички садови, питоси и градежен материјал. Најдени се монети од Анастасиј. Наодите се чуваат во Заводот и музеј во Битола.
Женска кошаркарска репрезентација на Србија
Женската кошаркарска репрезентација на Србија (Женска кошаркашка репрезентација Србије / Ženska košarkaška reprezentacija Srbije) ја претставува Србија на меѓународни натпревари во женска кошарка и е контролирана од Кошаркарската федерација на Србија. Србија во моментов е европски шампион и се наоѓа на седумнаесеттото место на Светската ранг листа на ФИБА.
На меѓународни натпревари порано беше претставувана како „женска кошаркарска репрезентација на СР Југославија / Србија и Црна Гора“ до 2006 година. Кога Србија стана независна, таа стана држава наследничка на Србија и Црна Гора и, според тоа, резултатите од претходната држава СР Југославија / Србија и Црна Гора со право и припаѓаат.
За резултатите пред 1992 година, видете ја женска кошаркарска репрезентација на Југославија.
Црква Сан Мартино
Црквата Сан Мартино (италијански: Basilica dei Santi Silvestro e Martino ai Monti) е црква која се наоѓа во Рим, Италија и е во склопот на Римокатоличката црква. Црквата е изградена во времето на Папата Силвестер I во 4 век. Во 500-тата година црквата била реновирана од Папата Симах.
Драгана Пецевска
Таа игра на позицијата лево крило.
Во сезоната 2009/10 со ЖРК Будуќност таа го освоила Купот на Победниците на Куповите.
Ивон Страховски
Ивон Страховски (родена на 30 јули 1982 како Ивон Џеклин Страховски ) — австралиска глумица. Таа е родена во Австралија, но нејзините родители потекнуваат од Полска, па затоа таа знае да зборува течно и на полски јазик. По завршување на факултет, Ивон Страховски глуми во три Австралиски ТВ-Серии. Подоцна, после аудиција, Ивон Страховски ја има добиено улогата на Sarah Walker во телевизиското шоу Chuck.
Ероминчела
Ероминчела (Erromintxela) е мешан јазик, кој се зборува од Ромите во Баскија. Понекогаш се вика баскиски кало или еруманчела За овоаа мешавина на јазик постоеле докази од 19 век, но јазикот бил забележан од јазичарите во 1900-те јазици
Овие луѓе потомци на бранот мигранти од 15 век кој влегол во Баскиската земја преку Франција. И етнички и лингвистички, тие се различни од Ромите во Шпанија и Каскарото Ромите од Северна Баскија. Јазикот е мешан јазик кој го изведува поголемиот дел од својот речник од ромскиот, но користејќи ја баскиската граматика, слично на начинот на кој англороманскиот јазик на Ромите во Англија го меша ромскиот речник и англискиот граматика. Развојот на мешаниот јазик бил олеснет со невообичаено длабоко интегрирање на народот во баскиското општество и резултантната двојазичност. Јазикот е во опаѓање; повеќето од можеби 1000 преостанати говорници живеат на брегот на Лабурд и во планинските предели Соле, Навара, Гипузкоа и Бискеј.
Состојба
Во моментов има околу 500 говорници во Јужна Баскија во Шпанија, приближно 2% од популацијата од 21,000 Роми, а во Франција околу 500 лица. Во Шпанија, преостанатите се постари луѓе претежно на возраст над 80 години; некои подеднакво зборуваат на шпански, баскиски или ромски. Во Северна Баскија, јазикот сè уште им се пренесува на децата. from here." }}
Нова Вискаја
Нова Вискајa или „Нов Бискај“ е покраина на Филипините која се наоѓа во регионот Кагајанска Долина на островот Лузон. Главен град е Бајомбонг. Од север кон југ се граничи со: Ифугао, Изабела, Кирино, Аурора, Нова Есиха, Пангасинан, и Бенгет.
Градска општина Мурска Собота
Населени места
Покрај општинското седиште Мурска Собота, општината ги опфаќа и следните населени места:
Нова Вискаја
Население
Во Нова Вискаја доминантни се Илонготите (Bugkalot), Ироготите, Ифугаосите, Исинајците, и Гадангците. The influx
Стопанство
Главна економска гранка на Нова Вискаја е рибарството. Во последните години економијата на провицијата се ориентира кон одгледување на една посебна врста на риба, односно одгледување на Тилапијата. Државата има доста инфестирано и кофинансирано проекти за мини рибници, во кои населението директно се вклучи во масовно производство на рибата.
Административна поделба
Нова Вискаја е поделена на 15 општини.
Кошон
Кошон (француски: Île aux Cochons) или Остров на свињите е ненаселен остров во Индискиот Океан, дел од групата на Крозеови Острови. Во рамките на архипелагот, островот е трет најголем остров со вкупна површина од 67 км2. Административно, островот е дел од Француските јужни и антарктичи земји.
NGC 1954
NGC 1954 — спирална галаксија во соѕвездието Зајак, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 1954 се споменува и како MCG -2-15-3, NPM1G -14.0248, IRAS 05305-1405.
Откривање
Објектот е откриен на 14 декември 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 1954 е од видот Sbc. Видливиот сјај со голо око изнесува 11,8 m, а оној во рамките на интервалот од минималната до максималната честота 12,4 m, додека површинскиот сјај изнесува 14,1 m/лм2. NGC 1954 има привидни димензии од 4,2' х 2'.
Гијом Мисо
Гијом Мисо (Guillaume Musso, ) — француски писател.
Битка кај Фираз
Битката кај Фираз (арапски: فیراز دی لڑائی‎) се одвила во јануари 634 година помеѓу здружените сили на Византија, Персија и христијанските арапи од една страна и Праведниот Калифат од друга страна. Битката е дел од Византиско-арапските војни, а завршила со победа на Праведниот Калифат.
NGC 1954
Други поделби
Проучување на NGC 1954 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 17422. Во рамките на атласот на длабокото небо, Уранометрија 2000.00, објектот припаѓа на групата означена со бројот 270; додека во Каталогот на основни ѕвезди (GSC) е групиран под бројот 5345. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1334.
Гијом Мисо
Кариера
Роден е во 1974 година во францускиот град Антиб. Уште како дете читал многу книги и бил сигурен дека еден ден ќе пишува романи.
Кога го завршил средното образование во Франција, Гијом на 19 години заминува во САД. Престојувал неколку месеци во Њујорк, каде живеел со други странци, заработувајќи така што продавал сладолед. Во Франција се вратил, со многу идеи за пишување на книги. Читателите во неговите книги можат да го забележат влијанието на неговиот престој во Соединетите Американски Држави, поради дејствијата што се одвиваат токму таму.
Неговата прва објавена книга е „Skidamarink“ (2001), трилер кој започнува со кражба на Мона Лиза од Лувр. По тешката сообраќајна несреќа која ја имал, започнува да се интересира за искуствата на луѓето кои биле близу смртта и по тој повод ја пишува својата следна книга „А потоа“ (2004), за човек кој се враќа од мртвите. Книгата е продадена во милиони примероци во Франција, а преведена е на 23 јазици.
Во 2009. година, Гијом Мисо беше втор најпродаван автор во Франција, а во 2011. беше трет автор по број на продавани книги од 2008, веднаш по Стефани Мајер и Харлан Кобен. Досега неговите книги се преведени на 34 јазици и продадени се во 11 милиони примероци ширум светот.
Битка кај Фираз
Битката резултирала со први муслимански освојувања на Месопотамија. Муслиманското освојување на Персија завршило по Битката кај ал-Кадисија.
Позадина
До крајот на 633 година, муслиманските сили владееле со долината на реката Еуфрат. Во оваа долина Фираз бил место најоддалечено од работ на Персија и како такво во градот биле сместени персиските сили. Халид решил да ги протера Персијците од овј бастион, плашејќи се дека Персија се подготвува за експедиција со која ќе ги повртати своите изгубени територии. Така, тој со своите сили пристигнал во околината во декември 633 година. Градот се наоѓал на границата меѓу Персија и Византија кое значи дека освен персиските, во близина биле сместени и војските на Византија. Според муслиманите, Византија решила да помогне на Персија за заедничка војна против муслиманите. Според нивни извори, сојузничките сили составени од Византијци, Персијци и христијански Арапи биле за неколкупати повеќе по број во однос на муслиманските. Импресиониран од својата големина, византискиоит генерал испратил порака до муслиманите за безусловно предавање, на кое Халид му напишал дека својот одговор ќе го добие на бојното поле.
Битка
Халид му дал опција на непријателите да ја преминат реката Еуфрат. Кога сојузничките сили ја поминале реката, Халид наредил на муслиманските сили да започнат со напад. Сојузничките сили реката Еуфрат ја имале на својот грб, а позицијата им била слична како со онаа во Битката кај Мазар, со кое муслиманскиот водач ја направил истата тактика како кај Мазар.
По започнувањето на битката, Халид наредил напад на својата задна линија и заобиколување на мостот на реката, со кое сојузничките сили се нашле затворени во обрачот на муслиманските. Збунети и исплашени, христијанските сили започнале да се фрлаат во реката, додека муслиманските започнале со наад со стрели. Така, битката била завршена.
По битката
Во почетокот на Битката кај Фираз, Халид дал заклетва дека доколку победи, ќе презеде аџилак до Мека. Така, по победата тој останал во Фираз на неколку денови и направил подготовка за ддминистрација на територијата. Во јануари 634 година наредил главната муслиманска армија да се придвижи кон ал-Хирах. Тој се движел во задниот дел на армијата, каде по некое време се издвоил од поворката и заминал кон Мека.
Јари
Јари е јапонско копје со три острици. Должината на јаријата варира од еден па дури до шест метри, подолгите јарија ги носела пешадијата, додека пократките главно ги носеле самураите. Јарито се одликувало по правата острица која можела да биде долга од неколку сантиметри па сè до еден метар. Острицата била правена од висококвалитетен челик, од истиот оној од кој се правеле надалеку прочуените катани, што острицата на јарито ја правело многу издржлива.
Низ историјата биле произведени многу видови на оваа оружје, обично централната острица била особено долга во однос на страничните. Јарито произлегло од кинеското копје и во Јапонија влегло во употреба во 13 век. Инвазијата на Монголите на Јапонија во 1274 и 1281 година го сменила јапонскиот начин на војување како и јапонското наоружување, Монголците ги користеле Кинезите и Корејците, кои биле наоружани со долги копја во големи и рамни формации, тие биле смрт за тогашната јапонска коњица.
820 Адријана
820 Адријана — астероид со привремена ознака 1916 ZB, е исклучително темен астероид од надворешната област на астероидниот појас, со пречник од 59 km. Откриен е од германскиот астроном Макс Волф во Хајделбершката опсерваторија во јужна германија, на 30 март 1916 година.
Астероидот е во орбита околу Сонцето на растојание од 3–3,3 ае еднаш на секои 5 години и 7 месеци (2.027 дена). Орбитата има занесување од 0,05 и е наклонета за 6 степени во однос на рамнината на еклиптиката. Според истражувањата направени со Инфрацвениот астрономски сателит, ИЦАС, површината на астероидот има крајно мало албедо од 0,02. спектралниот тип на телото е сè уште непознат, како и вртежниот период. До 2014 година, има само 22 астероиди со непознат вртежен период меѓу првите 1000 астероиди(Погледај те и 398 Адмета).
Дали постои поврзаност со некоја личност при именувањето е непознат факт.
Усно право
Усно право ― кодекс на однесување што се користи во дадена култура, религија или примена во заедницата, со кој низа правила на човековото однесување се пренесуваат преку усната традиција и делотворно се почитуваат, или единственото правило што се пренесува усно.
Многу култури имаат усно право, додека повеќето современи правни системи имаат формална писмена организација. Усната традиција (од латинскиот tradere = пренесува) е типичен инструмент за пренесување на усните шифри или, во поопшта смисла, е комплексот на она што една култура сама го пренесува меѓу генерациите, „од татко на син“. Овој вид на пренос може да се должи на недостаток на други средства, како на пример во неписмени или криминални општества, или може изречно да се бара со истиот закон.
Имало континуирана дебата околу усното наспроти писменото пренесување, со фокус на воочената поголема веродостојност на писмените докази, првенствено врз основа на „линеарниот свет на академијата“ каде што се прифаќаат само запишаните записи. Сепак, предложени се „стандардни“ теории за оралност и писменост.
Во јуриспруденцијата
Од правен аспект, усното право може да биде:
Усниот закон, наменет како збир на правила, може да биде прифатен во јуриспруденцијата сè додека покажува одредена ефикасност, затоа треба законот да биде јавен, човечкото дејствие да го оценува судија (обично изведува казна според општото толкување на законот) и потоа на крајот треба да биде извршена казна. Некои усни закони ги обезбедуваат сите овие елементи (на пример, некои кодекси на однесување што се користат меѓу криминалните здруженија како мафијата имаат добро познат закон, судија, осуда), додека други обично пропуштаат некои од нив.
Во јудаизмот
Рабинскиот јудаизам тврди дека книгите на Танах биле пренесени паралелно со усното предание, пренесено од Бог до Мојсеј и од него предадено на научните и другите верски водачи од секоја генерација. Така, во јудаизмот, „Писменото упатство“ (Тора ше-би-хтав תורה שבכתב) ја опфаќа Тора и остатокот од Танах; „Усното упатство“ (Тора ше-беал пех תורה שבעל פה) на крајот е запишано во Талмудот (свет. „Учење“) и Мидрашим (свет. „Толкувања“). Така, толкувањето на Усната Тора се смета за авторитативно читање на Пишаната Тора. Понатаму, Халаха (свет. „Патот“, често преведен како „Еврејски закон“) се заснова на писмена инструкција заедно со усна инструкција. Така, еврејскиот закон и традиција не се засноваат на буквално читање на Танах, туку на комбинирана усна и писмена традиција.
Шипур (Мојно)
Шипур — археолошко наоѓалиште во битолското село Мојно. Претставува населба од римско време и старохристијанска базилика.
Градиште II (Нерав)
Градиште II — археолошко наоѓалиште во кривопаланечкото село Нерав. Наоѓалиштето претставува градиште од доцноантичкото време. Крај патот што води за Трговиште, над клисурата на Неравска Река, на зарамнет врв во непосредната близина на наоѓалиштето Селиште, се гледаат остатоци од ѕидови на утврдување, делови од керамички садови, питоси и градежен материјал.
Иван VI (Русија)
Иван VI Антонович (руски: Иван VI Антонович) бил император на Русија во периодот од 1740 до 1741 година. Тој бил правнук на царот Иван V.
ЖС „Драчево“
Железничка станица „Драчево“ — железничка станица на железничкиот коридор 10 во населбата Драчево, во југоисточниот дел на градот Скопје, во Македонија.
Таа е трета по ред железничка станица на пругата Скопје - Велес и меѓународниот железнички коридор 10 Скопје - Гевгелија - Солун. Оваа станица претставува распатница бидејќи на нејзе се надоврзува кракот од скопскиот железнички јазол (обиколница) кој директно ги поврзува пругите Скопје - Гевгелија - Солун и Скопје - Куманово - Белград. Нејзината оддалеченост од главната станица во Скопје изнесува 12,2 километри. На оваа станица најчести патници се жителите на Драчево и работниците во околните фабрики и производствени погони. Станичната зграда е со типична архитектура за железнички објекти од крајот на XIX и почетокот на XX и поседува затворена чекална. На железничката станица Драчево, сообраќаат и застануваат патничките возови кои одат за Велес, Гевгелија, Битола и Кочани.
Регионален пат 1108
Регионален пат 1108 (ознака: Р1108) — регионален пат во Македонија, со насока на движење исток-запад. Има вкупна должина од 43,8 километри и 1 делница. Патот започнува во Гевгелија и води до скијачкиот центар Кожуф.
Патот поминува низ селата Моин и Конско и туристичката населба Смрдлива Вода.
Делници
Регионалниот пат 1108 според Јавното претпријатие за државни патишта има вкупно 1 различна делница.
Свен Џеринг
Кога Радио сервис (денес познато како Шведско радио) започнал со своето емитување на 1 јануари 1925 година, Џеринг станал радија за водител и најавувач. Тој станал најпопуларна радио личност во тоа време познат и како „Фаброр Свен“ за шведската јавност. Неговото вешто известување и информираното известување и спортски извештаи станаале познати и тој го коментирал Васалопет секоја година од 1925 година. Програмата „Детско поштенско сандаче“ ја имала својата премиера емитувана на радио во 1925 година и е една од најдолгите радио програми во шведската историја. Кога Џеринг го завршил шоуто на 11 јуни 1972 година, веќе биле емитувани 1785 епизоди, со што во тоа време била најдолгата радио програма во светот.
Џеринг починал во април 1979 година и бил погребан во Нора бегравнингсплатсен во Стокхолм.
Фондот Џеринг и Џерингприс
На 60-ти роденден на Свен Џеринг во 1955 година била направена колекција меѓу пријателите и колегите. Со овие пари Џеринг го создал „Фондацијата Свен Џеринг за физички и ментално загрозени деца“, денес познат како Фондот Џеринг. Низ годините на фондот му се давало толку многу пари што можело годишно да доделува пет милиони круни во форма на стипендии и пари за истражување.
Радиоспортенс Џерингприс била годишна награда во спомен на Џеринг, која се доделувала на спортист или жена што имала надминато во својот спорт, преку јавно гласање.
Ѓорѓи Мијаков
Ѓорѓи Мијаков попознат како Катиљ Ѓорѓи (,, Мариовско –) — познат ајдук во Мариовско за време на османлиското владеење. За него е напишана песната „Болен лежи катиљ Ѓорѓи“.
Животопис
Ѓорѓи Мијаков е роден во мариовското село Брник во 1875 година. Грчките андарти, по кодошлак на нивните јатаци од семејството Кормаци од Мариово, му ги убиле сите браќа, освен најмалиот, кој бил испратен како подарок на сестрата на грчкиот капетан, која била бездетна. Другите браќа биле заклани и закопани во дворот на некоја црква во Беломорска Македонија.
За време на Првата светска војна, Бугарите во Мариово, покрај своите полициски и воени сили, врбувале и некои комити и ајдуци со свои групи, на кои како селски милиции им давале неограничена власт над селата. Во тоа време Ѓорѓи Мијак бил поставен за селски кмет во Брник. Ѓорѓи користејќи ја новостекнатата власт што му била дадена, во знак на одмазда за семејната трагедија, жестоко им се одмаздил на поранешните грчки јатаци низ Мариово.
Глејв
Глејв е оружје кое содржи сечило со една oстрицa, која се наоѓа на врвот од мотката. Слична е на јапонското оружје нагината, сечилото е прицврстено со  помош на шуплината на дршката на сечилото, сличен систем како кај секира. Сечилото најчесто било долго 55 см на крајот од  мотката која била долга од 180 до 220 см. Повремено на другиот крај на сечилото се правела кука, за да можеле коњаникот да го спуштат од коњот.
Хуан Педро Ланзани
Хуан Педро Питер Ланзани, исто така познат како Питер е аргентински глумец.
Неговото семејство се состои од неговите родители Клаудија и Пабло и неговите браќа: Хуан Мартин, Хуан Пабло и Хуан Баутиста. Вежба и игра рагби во клубот Алумни. Приклучен е на кампањата Мимо & Со каде е и откриен од еден од претставниците на Крис Морена. Негова девојка беше Маријана Еспозито.
Во 2007 година го добива ликот на Тијаго во серијата Ангели, а беше дел од бендот Teen Angels.
Црква Сан Џовани а Порта Латина
Црквата Сан Џовани а Порта Латина (италијански :Chiesa di San Giovanni a Porta Latina) е црква која се наоѓа во Рим, Италија и е во склопот на Римокатоличката црква. Првата црква била изградена во 5 век. Во времето на Папа Целестин III во 1191 година била реновирана во барокски стил, а за последен пат била реновирана во периодот од 1940 до 1941 година.
Ограѓе (Мусинци)
Ограѓе — археолошко наоѓалиште во битолското село Мусинци. Претставува населба од доцноантичко време. Се наоѓа на југозападниот раб на селото, каде по површината на нивите се среќаваат фрагменти од керамички садови, покривни ќерамиди, а се гледаат и грамади од градежен материјал.
821 Фани
821 Фани — астероид во орбита околу Сонцето.